《初侍讲于青霞洞 其二》
明代·冼桂奇

杳杳青霞洞，山门石自成。林深多野鹿，地僻断秋蝇。

竹里闻樵唱，松根看道经。山人惯来往，险绝不须矜。

作者简介：冼桂奇，字奕倩，号少汾，一号秋白。南海人。明世宗嘉靖十四年(一五三五)成进士。授工部主事，以忤权贵，改南京刑部。不久告归，奉母隐居罗浮山，日与名士游息歌咏。有《广居稿》、《鹤园稿》。清温汝能《粤东诗海》卷二三、清道光《广东通志》卷二七九有传。